Source: http://mojmalipravnik.net/index.php/objavljeni-odgovori/izvrsbe/3783-imam-cenitev-nepremicnine-zaradi-rubeza-lahko-predlagam-drugo-nepremicnino-za-poplacilo-dolga
Timestamp: 2018-09-19 17:18:54+00:00
Document Index: 2169923

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ']

MojMaliPravnik.net - Imam cenitev nepremičnine, zaradi rubeža. Lahko predlagam drugo nepremičnino za poplačilo dolga?
/Imam cenitev nepremičnine, zaradi rubeža. Lahko predlagam drugo nepremičnino za poplačilo dolga?
Objavljeno Četrtek, 26 April 2018 16:18 Zadetkov: 359
Vrednost nepremičnine lahko ugotovi sodišče še pred pravnomočnostjo sklepa o izvršbi. Vrednost nepremičnine ugotovi sodišče na podlagi cenitve sodnih cenilcev po tržni ceni na dan cenitve.
V primeru izvršbe na nepremičnino lahko kot dolžnik, v osmih dneh od vročitve sklepa o izvršbi predlagate, naj sodišče dovoli drugo sredstvo izvršbe, ali naj opravi izvršbo na drugi nepremičnini. Pri tem pa morate izkazati za verjetno, da bo terjatev poplačana s tem drugim izvršilnim sredstvom ali s prodajo druge nepremičnine.
V kolikor je nepremičnina, ki se prodaja vaš dom in gre za izterjavo denarne terjatve, ki je očitno nesorazmerna glede na ugotovljeno vrednost nepremičnine, sodišče o tem obvesti pristojni center za socialno delo.
V tem primeru lahko tudi kasneje, vendar najpozneje do izdaje odredbe o prodaji, predlagate, naj sodišče dovoli drugo sredstvo izvršbe ali naj opravi izvršbo na drugi nepremičnini. Sodišče najpozneje do izdaje odredbe o prodaji po uradni dolžnosti dovoli drugo sredstvo izvršbe ali da se izvršba opravi na drugi nepremičnini, če iz evidenc, do katerih ima elektronski dostop, ali listin, ki so mu predložene, ugotovi, da ima dolžnik drugo premoženje, ki zadošča za poplačilo upnikove terjatve, na kar sodišče opozori dolžnika v sklepu o izvršbi.
e-obrazec - Predlog dolžnika, naj sodišče dovoli izvršbo na druga sredstva ali na drugo nepremičnino
Te možnosti pa nimate, če je predlagana izvršba za poplačilo terjatve iz naslova zakonite preživnine ali odškodnine za izgubljeno preživnino zaradi smrti tistega, ki jo je dajal, če gre za poplačilo terjatve iz naslova posojila, vzetega za gradnjo oziroma nakup stanovanja ali stanovanjske hiše, ali zaradi izterjave zemljiškega dolga oziroma terjatve, ki je bila zavarovana s pogodbeno zastavno pravico (hipoteko) na tej hiši oziroma stanovanju, ali zaradi izvršitve terjatve za izključitev etažnega lastnika s prodajo posameznega dela zgradbe v etažni lastnini.
Informiran.si - Odgovori na pogosta vprašanja v povezavi z izvršbo.
Informiran.si - Kako podati ugovor zoper sklep o izvršbi?
Imam izvršbo na hišo. 1. upnik umakne svoj predlog pred dražbo. Morajo drugi, ki so pristopili, na novo predlagati izvršbo?
Imam prekrške v vrednosti 800 EUR. Kaj mi lahko rubijo? Na račun dobivam socialno. Stanovanje je pisano na ženo.
Kupili smo nepremičnino v izvršbi kot upnik. Upnikov je več. Zakaj smo morali plačati kupnino? Nam jo potem vrne sodišče?
Mi lahko rubijo tujo lastnino, če sem zaposlen?
Na stanovanju imam dve hipoteki. Dobila sem sklep o cenitvi. Kaj lahko naredim? Kakšno so moje pravice, da se ne proda?
Hčerka je lastnica stanovanja. Preselila se je v Avstrijo in bi podarila stanovanje staršem. Kaj je najboljše za prepis?
Zaposlena sem za nedoločen čas in imam namen dati odpoved. Sem na bolniški. Se štejejo dnevi odpovednega roka v času bolniške?
Ima novi šef pravico, da mi vzame dopust, ki je po pogodbi? Koliko dopusta mi pripada za selitev v drugo občino?
Kako je s preživnino zakonca pri ločitvi, če je iz tega razloga pustil službo (dela na črno)? Kako dokazati zaposljivost?
Gre avto kupljen na lizing v delitev premoženja ob ločitvi?
30.10. mi poteče pogodba. Imam odpovedni rok? Koliko dopusta lahko prenesem, saj ga imam se 8 dni in mi ga ne da?
Je vse v redu, če podpišem soglasje za delo preko delovnega časa, da ga koristim, kot prosti dan 1 za 1?
Če prevzame dom odgovornost nad starejšo osebo in umre med tem časom, je dom odgovoren za urejanje pogreba in plačila?